《汉江舟中和张廷玉一律》
明代·祁顺

江头春意满楼船，花柳争妍二月天。帆影逐将飞鸟去，笛声惊起老龙眠。

山连两岸云林合，石激中流雪浪溅。莫谓东来好游赏，寻常诗酒惯相牵。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。